कल्ह तकले हाथ में कुल्हाड़ी लेके जंगल में पेड़ काटत रहली। दू जून के रोटी त छोड़ी चूल्हा जलावे के ही इंतजाम कर पावत रही। छोट-छोट जरुरत के खाति सूदखोंरन से उधार लेवे पड़त रहे। खेती के खाति बैंकन से कर्ज। लेकिन गत 10 वर्षन में हालात पूरा तरे बदल गएल बा। बालागाट, मप्र के नक्सल प्रभावित परसवाड़ा क्षेत्र के ग्रामीण आदिवासी महिला अब चार करोड़ के पूंजी वाला अपन ही बैंक के सदस्य बाड़ी।महिला सामूहिक प्रयास से तरक्की के मिसाल पेश कईले बाड़ी।
जैविक खेती से चावल आ सब्जी उत्पादन में सफलता हासिल करके इ आठ हजार से अधिका महिला अपना घर परिवार के आर्थिक स्थिति के मजबूती दीहले बाड़ी। दस-दस रुपए के पूंजी से शुरू भईल बचत 10 साल में चार करोड़ तकले पहुंच गईल बा। महिलां अपन इ बैंक से ही कर्ज लेवे ली, ऊ भी बिना ब्याज प आ एहि में पैसा जमा करेली। जवन गांव में सिंचाई के साधन नईखेै, ऊहां प सामूहिक पूंजी से महिला सब ट्यूबवेल खुदवले बाड़ी।
ऊ अपन उपज इकट्ठा करके एके साथे बाजार में भेजले ली। 152 गांव के 175 समूह में आठ हजार महिला सब एक-दूसरा के मदद से आगे बढ़ रहल बाड़ी। 400 प्रशिक्षित महिला गांव-गांव जाके समूह के महिला के प्रशिक्षण दे रहल बाड़ी। करीब साढ़े चार हजार महिला सब जैविक कृषि कर रहल बाड़ी। मिर्चा, टमाटर से लेके बहुत सारा सब्जी के खेती कर रहल बाड़ी। ऊहवे 300 महिला बकरी पालन आ एहि तरे करीब 650 महिला सब मुर्गी पालन कर रहल बाड़ी।
bho_Deva bho_Deva bho_Deva